CELEX: 62020TN0634
Language: mt
Date: 2020-10-21 00:00:00
Title: Kawża T-634/20: Rikors ippreżentat fil-21 ta’ Ottubru 2020 – UPTR vs Il-Parlament u Il-Kunsill

21.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 443/24
            
         
      Rikors ippreżentat fil-21 ta’ Ottubru 2020 – UPTR vs Il-Parlament u Il-Kunsill
      (Kawża T-634/20)
      (2020/C 443/28)
      Lingwa tal-kawża: l-Olandiż
      
         Partijiet
      
      
         Rikorrenti: Unie van Professionele Transporteurs en Logistieke Ondernemers (UPTR) (Herstal, Il-Belġju) (rappreżentant: F. Vanden Bogaerde, avukat)
      
         Konvenuti: Il-Parlament Ewropew, Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tilqa’ r-rikors għal annullament bħala ammissibbli;
               
            
                  —
               
               
                  tannulla l-punt (4) tal-Artikolu 2 tar-Regolament (UE) 2020/1055 tal-Parlament Ewropew u tal-Kunsill tal-15 ta’ Lulju 2020 li jemenda r-Regolamenti (KE) Nru 1071/2009, (KE) Nru 1072/2009 u (UE) Nru 1024/2012 bl-għan li jiġu adattati għall-iżviluppi fis-settur tat-trasport bit-triq;
               
            
                  —
               
               
                  tirriżerva l-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq ksur tal-Artikolu 3(3) TUE u tal-prinċipju ta’ moviment liberu tas-servizzi.
                  Fil-qasam tat-trasport bit-triq u, iktar partikolarment, tal-kabotaġġ, l-għan għandu jkun ta’ liberalizzazzjoni progressiva. Id-dispożizzjoni kkontestata tar-Regolament 2020/1055 tnaqqas il-livell ta’ liberalizzazzjoni milħuq sal-lum, peress li din id-dispożizzjoni tikkostitwixxi restrizzjoni sinjifikattiva, li tiżvantaġġa partikolarment lit-trasportaturi li huma membri tar-rikorrenti. L-għan ta’ prevenzjoni tal-abbuż tal-kabotaġġ, li huwa l-bażi tad-deċiżjoni kkontestata, huwa diġà kopert minn miżuri leġiżlattivi oħra tal-Unjoni (Pakkett dwar il-“Mobilità”).
               
            
                  2.
               
               
                  It-tieni motiv ibbażat fuq il-ksur tal-prinċipju ta’ proporzjonalità
                  Qabel l-adozzjoni tar-regolament li jinkludi d-dispożizzjoni kkontestata, l-analiżi tal-impatt li kienet twettqet preċedentement fuq proposta tal-Kummissjoni għal dak ir-regolament ma kinitx ġiet aġġornata. Issa, il-Parlament Ewropew u l-Kunsill għamlu modifiki sinjifikattivi fil-proposta tal-Kummissjoni, u għalhekk aġġornament ta’ din l-analiżi tal-impatt kien ikun xieraq u neċessarju.